ଇଲୋପେରିଡୋନ, ଫାନାପ୍ଟ ଏବଂ ଜୋମାରିଲ୍ ଏହାର ବେପାର ନାମ, ହେଉଛି ଏକ ଏଟିପିକାଲ୍ ଆଣ୍ଟିସାଇକୋଟିକ ଔଷଧ ଯାହା ସିଜୋଫ୍ରେନିଆ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ପ୍ରଭାବ ମିଳିବାକୁ ଦୁଇରୁ ତିନି ସପ୍ତାହ ଲାଗିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ମୁଣ୍ଡ ବୁଲାଇବା, ଶୁଖିଲା ପାଟି, ଛିଡା ହେବା ସହିତ ନିମ୍ନ ରକ୍ତଚାପ ଏବଂ ଓଜନ ବୃଦ୍ଧି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ବୟସ୍କ ଲୋକଙ୍କର ଡିମେନ୍ସିଆ ସ‌ହିତ ମୃତ୍ୟୁ ସଙ୍କଟ, ପ୍ରିଆପିଜ୍ମ, ଲଙ୍ଗ କ୍ୟୁଟି ସିଣ୍ଡ୍ରୋମ,ନ୍ୟୁରୋଲେପ୍ଟିକ ମାଲିଗନାଣ୍ଟ ସିଣ୍ଡ୍ରୋମ, ଟାର୍ଡିଭ୍ ଡିସକାଇନେସିଆ, ଦୁଗ୍ଧ ଉତ୍ପାଦନ ଏବଂ ମଧୁମେହ ହୋଇପାରେ । ଡୋପାମାଇନ୍ ଏବଂ ୫-ହାଇଡ୍ରୋକ୍ସିଟ୍ରିପ୍ଟାମାଇନ ଦ୍ୱୟକୁ ପ୍ରଭାବିତ କରି ଏହା କାର୍ଯ୍ୟକ୍ଷମ ହୁଏ ବୋଲି ବିଶ୍ୱାସ କରାଯାଏ । ୨୦୦୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଇଲୋପେରିଡୋନ ଅନୁମୋଦିତ ହୋଇଥିଲା । ସାମାନ୍ୟ ଲାଭ ଏବଂ ପାର୍ଶ୍ୱ ପ୍ରତିକ୍ରିୟାର ଚିନ୍ତା ହେତୁ ୨୦୧୭ରେ ୟୁରୋପରେ ଏହାର ଅନୁମୋଦନ ମନା କରାଯାଇଥିଲା । ଯୁକ୍ତରାଷ୍ଟ୍ରରେ, ଦିନକୁ ଦୁଇଥର ୬ ମିଗ୍ରା ମାତ୍ରାରେ ୨୦୨୧ ସୁଦ୍ଧା ଏକ ମାସର ଚିକିତ୍ସା ଖର୍ଚ୍ଚ ପ୍ରାୟ ୨୧୦୦ ଡଲାର ହେଉଥିଲା ।